सुगम्य भारत: एम्स में दिव्यांगों के लिए बढ़ाई जा रहीं सुविधाएं
नई दिल्ली | देशके प्रतिष्ठित अस्पताल अखिल भारतीय आयुर्विज्ञान संस्थान (एम्स) में सुगम्य भारत अभियान पर जोर देते हुए दिव्यांगों के लिए सुविधाएं बढ़ाने की कोशिश की जा रही है। एम्स की ओर से जारी विज्ञप्ति के अनुसार एम्स प्रशासन इसके लिए पूरे दमखम के साथ काम कर रहा है।
इन सुविधाओं की समीक्षा में पाया गया कि संस्थान में कुछ ऐसी जगहें हैं, जहां व्हील चेयर पर चलने वाले रोगियों के लिए विशेष किस्म के शौचालय नहीं है। संस्थान के प्रशासनिक, शिक्षण तथा जैव प्रौद्योगिकी ब्लॉक और जवाहरलाल नेहरु आॅडिटोरियम भी दिव्यांगों की पहुंच से बाहर हैं। इन स्थानों में दिव्यांगों के लिए पूरी सुविधाएं विकसित की जाएंगी। अस्पताल के कुछ शौचालयाें को भी दिव्यागों के इस्तेमाल लायक बनाया जा रहा है। पुरानी बिल्डिंग को बैरियर मुक्त बनाने की तैयारी भी हो रही है। अस्पताल के कई विभाग मिलकर दिव्यांगों के लिए सुविधाओं में इजाफा करने की दिशा में काम कर रहे हैं। अस्पताल ने बकायदा एक समिति बनाई है जो लगातार ऐसी सुविधाओं की समीक्षा करती है। एम्स के उपनिदेशक डॉक्टर श्रीनिवास को इसका अध्यक्ष बनाया गया है।
एम्स प्रशासन पूरे दमखम के साथ कर रहा है काम
hin_Deva hin_Deva hin_Deva hin_Deva